Marija Šerifović

**Marija Šerifović**, nada en Kragujevac o 14 de novembro de 1984, é unha cantante serbia. Gañou o Festival de Eurovisión 2007 coa canción "Molitva" (en galego, "Unha pregaría"). É filla de Verica Šerifović, tamén unha cantante coñecida. Tamén foi unha dos xuíces en *Eurosong* para elixir a representación de Irlanda no Festival de Eurovisión 2008 e cantou *Molitva* para cerrar o programa. Tamén foi membro do xurado internacional do *Melodifestivalen 2009* , que seleccionou ao representante de Suecia no Festival de Eurovisión 2009.

## Carreira musical 
### Álbums 
Marija Šerifović debutou co álbum *Naj, Najbolja* que foi lanzado no ano 2003 e tivo unha boa acollida. O maior éxito do álbum foi o seu primeiro sinxelo *Znaj da znam* composto por Darko Dimitro'. No verán de 2005, lanzou un novo sinxelo, *Agonija*, que era unha versión da canción *Olo Leipeis*, da superestrela grega Despina Vandi.

O seu segundo álbum de estudio, chamado *Bez Ljubavi* foi lanzado no ano 2006, e foi tan exitoso como o seu álbum de estrea. A comezos de 2006, lanzou o primeiro sinxelo do álbum, a canción principal. O 28 de xuño de 2007 lanzou un álbum chamado *Marija Šerifović: Molitva - The Best Of*.

O terceiro álbum de estudio de Marija, *Nisam Anđeo*, foi lanzado na primavera de 2008, e contiña nove novas cancións.

### Festivais 
En 2003 Marija participou no *Festival de Budva* coa canción *Gorka čokolada* novamente composta por Darko Dimitrov. En 2004 volveu participar no mesmo festival cunha canción chamada *Bol do ludila* e gañou o primeiro premio. Para o *Beovizija* de 2005, entón era a semifinal Serbia, do antigo festival de pre-selección de Serbia e Montenegro para o Festival de Eurovision, Evropesma, a canción foi chamada *Ponuda*, e chegou ao posto 18. Ese mesmo ano, entrou como favorita e gañou o Festival Serbio de Radio coa canción *U nedelju*, composta por Leontina Vukomanović. Tamén recibiu o premio á mellor voz.

### Concertos 
O 21 de febreiro, no ano 2007, Šerifović deu o seu primeiro concerto en solitario no *Sava Centar* de Belgrado, converténdose nunha ruptura no panorama musical serbio. Asistiron 4.000 espectadores.

Durante as Eleccións parlamentarias croatas de 2007, Marija Serifovic cantou en Zagreb para o *Partido Democratico Independente Serbio*.

### Beovizija e o Festival de Eurovision 2007 
Šerifović gañou o *Beovizija* coa canción *Molitva* o 8 de marzo, proclamouse vencedora combiando os votos do xurado e o televoto, converténdose así na primeira representante da recente independente Serbia no Festival de Eurovisión 2007 en Helsinqui, Finlandia. A canción tamén foi grabada en inglés como *Destiny* e tamén en finés como *Rukoilen*. Tamén hai unha versión en ruso da canción, chamada *Molitva* (Молитва).

280px|miniatura|right|Marija cantando en Helsinqui.

Como parte da súa xira promocional para o Festival de Eurovisión, Šerifović visitou Bosnia e Hercegovina, Croacia, a Macedonia do Norte, Suíza e Grecia. Aínda que se levou acabo unha promoción por vídeo, orixinalmente planeouse unha película documental que debería incluír tanto o vídeo musical como os preparativos para o Festival da Canción de Eurovision.

O 12 de marzo, foi realizado o sorteo para a orde de saída da semifinal. Serbia foi o décimo quinto país en participar na semifinal, e clasificouse para a final, onde presentaron a súa canción no posto dezasete, despois de Alemaña e antes de Ucraína. A súa canción *Molitva* gañou o *Festival de Eurovisión de 2007*.

Ante a prensa despois de Eurovisión Marija dixo: "Esta noite, eu estou moi orgullosa de ser serbia!"

Cando ela aterrou no *Aeroporto de Belgrado Nikola Tesla*, 70.000–100.000 persoas prepararon unha festa para ela fronte a Asemblea Cívica de Belgrado.

Deu un concerto na súa cidade natal, Kragujevac, o 25 de maio en fronte do concello. Cantou diante de 60.000 persoas que acudiron a celebrar o triunfo en Eurovisión. Ela explicou que o concerto fora diferente en Kragujevac porque naquela vila cantou diante dos seus amigos, colegas, profesores, veciños e aqueles que coñece na súa vida diaria.

## Política 
O 24 de decembro de 2007 en Kragujevac, e o 15 de xaneiro en Belgrado, Šerifović cantou a canción coa que gañou Eurovisión "Molitva" nun mitin electoral do *Partido Radical Serbio*. Tamén apoiou a candidatura presidencial de Tomislav Nikolíc e agregou que a súa canción era "unha plegaria para unha nova, diferente e máis honesta Serbia". Moitos dos seguidores de Šerifović quedaron decepcionados coa súa decisión de apoiar ao Tomislav Nikolíc para presidente, considerando que a plataforma do Partido Radical Serbio está tradicionalmente baseada nunha *Gran Serbia* ideal (considerado perigoso por algúns países localizados preto de Serbia), e o feito de que o líder do Partido Radical Serbio, Vojislav Šešelj estea preso pola posguerra do TPIY na Haia. Houbo moitas especulacións de  que escritores de cancións como Sasa Milosevic Mare e Vladimir Grajić Graja, que escribiron a canción eurovisiva *Molitva*, deixaron de traballar no novo álbum de Šerifović polas súas opinións políticas.

A Unión Europea está considerando se Marija Serifovic debe seguir no seu papel como uns dos quince *embaixadores interculturales* nomeados polo *Ano Europeo do Diálogo Intercultural* (2008) debido ás súas inclinacións nacionalistas.

Porén, antes de que Šerifović fora a Helsinqui, Marija participaba na *Radio Televisión de Serbia* nun programa chamado *Avalski toranj*, onde cada un dos catro invitados daba os nomes dos tres serbios máis importantes de todos os tempos; como unha das súas eleccións, Šerifović elixiu a Zoran Đinđić, un ex Primeiro Ministro serbio e líder do *Partido Demócrata de Serbia*. Tamén, a finais de 2007, Šerifović foi a Zagreb para apoiar a Milorad Pupovac, un líder do *Partido Independente Democrático de Serbia* nas eleccións parlamentarias de Croacia en 2007.

## Discografía 
### Álbums de compilación 
## Singles 
## Vídeos musicais 
* 2003 - "Znaj da znam"
* 2004 - "Bol do ludila"
* 2005 - "Ponuda"
* 2005 - "Agonija"
* 2005 - "U nedelju"
* 2007 - "Molitva"
* 2009 - "Sta da zaboravim"
* 2010 - "Jedan vidi sve"

## Cancións sen álbum 
### 2005 
* **Ponuda**, realizada no Beovizija 2005, lanzado no CD recompilatorio do Beovizija
* **Agonija**

### 2007 
* **Bez tebe**
* **Molitva**,canción gañadora do Beovizija 2007 e Eurovision Song Contest 2007
* **Molitva - The best of**

## Premios e nomeamentos 
## Véxase tamén 
### Ligazóns externas 
* An exclusive interview of the “Eurovision 2007” winner Maria Sherifovich for a «New Portal»